उन्हें वापसी का इन्तज़ार था। हालांकि वे बहुत गहरे अर्थों में इतनी ज़ल्दी वापसी भी नहीं चाहते थे। वे चाहते थे अलका कुछ दिन या कुछ दिन और मुंबई रहे। वे अलका की उपलब्धिपूर्ण वापसी ही चाहते थे। संघर्ष के तो कई दिन कटे, कई महीने और कुछ साल। अब उपलब्धियों का दौर है तो वह अधिकाधिक ज़ारी रहे। भले इसके चलते बाप-बेटी मोहित और अनन्या को छोटे- मोटे कष्ट सहने पड़ें। स्वयं अलका की उपलब्धियों के आगे उनकी तकलीफ़े गौण थीं।